આ સર્વે મુજબ જો આજની તારીખમાં ચૂંટણી થાય તો પ્રધાનમંત્રી નરેન્દ્ર મોદીની આગેવાનીમાં એનડીએ સત્તા બચાવવામાં સફળ થશે પરંતુ જો કોંગ્રેસ મહાગઠબંધન બનાવવામાં સફળ થઈ ગઈ તો ભાજપનો ખેલ બગડી શકે છે. સર્વે મુજબ જો કોંગ્રેસ, સમાજવાદી પક્ષ, બહુજન સમાજ પાર્ટી અને તૃણમૂલ કોંગ્રેસ એક થઈ ગયા તો ભાજપ માટે મુશ્કેલીઓ વધી જશે અને ત્રિશંકુ લોકસભાની સ્થિતિ બની જશે. MOTN, જુલાઈ 2018 અનુસાર જો વિપક્ષ એક થઈ જાય તો મહાગઠબંધનને 224 બેઠકો સુધી મળી શકે છે અને તે એનડીએની બરાબરી કરી શકે છે. એવામાં એનડીએ પાસે 228 બેઠકો રહી જશે અને લોકસભા ચૂંટણીના પરિણામો ત્રિશંકુ થઈ જશે. માટે સરકાર બનાવવા માટે ભાજપને જોડ-તોડની રણનીતિ બનાવવી પડશે.